11 apirila, 2014 Argazki zaharra, Garai batean 736\nAste Santuko prozesioan begirada gehien jasotzen duen taldea izango da, akaso, aingerutxoena. Aurten ere, haur talde batek hartuko du aingerutxoz janzteko ardura.\nIrudiko aingerutxoak, ordea, ez dira Aste Santukoak. 1945 urtean Seguran ospatu zen Euskaristia Kongresuko argazki bat da. «Egun handia; oso solemnea» izan zela gogoratzen du Anttoni Aldanondok: «Obispoak eta inguruetako apaizak etorri ziren. Artzapezek edo, aukeratzen zuten non egin. Seguran behin bakarrik egin zen, eta hemen inguruan Tolosan bakarrik egin zuten. Sor Milagrosek erakutsi zigun hegoak egiten, eskolan: zetazko paperarekin, pentsa! Nork bere jantzia prestatu genuen».\nGoitik, ezkerretik hasita, lerroka:\nMaria Teresa Izagirre, Anttoni Aldanondo / Mari Karmen eta Maria Intxausti / Kontxita Gabilondo, Klarita Agirre, Miren Mujika / Izaskun Imaz, Mariatxo Ordozgoiti / Pakita eta Josefina Artola.\n« «Ilar bildu berriak baserriko arrautza frijituekin da nire janari gustukoena»\n«Txindokin taldean atleta onak daude eta asko ikasten ari naiz» »


Abian da ‘Hi Gazte!’ dinamika - Urnieta - Aiurri.eus\nAbian da ‘Hi Gazte!’ dinamika\nAlba Cabrera eta Mikel Arberas 2021-03-04 13:10\nMartxoa ekitearekin batera eman zaio hasiera Hi Gazte! proiektuari, eta bigarren geldialdia egin zuen, atzo, Urnietan. Hala, Sarobe Arte Eszenikoen Gunera hurreratu ziren hiru ikastetxe: Andoaingo La Salle Berrozpe, Pasai Donibaneko Lezo Lizeoa eta Errenteriako Egiluze.\nGipuzkoako Foru Aldundiko Euskara departamentuak sustatua, euskarazko ikus-entzunezko edukien sorkuntza, hedapena eta kontsumoa sustatzea helburu duen dinamika da “Hi Gazte!”, baita gazteen aisialdian euskararen erabilera areagotzea ere. Gauzak horrela, bi sortzaile ezagunen eskutik murgildu ziren egitasmoan hiru ikastetxetako gazteak: musikari gaztea da Odik, dance estilotik abiatutako euskal konposatzailea. Oihana Arana, aldiz, bertsolaria eta idazlea da, ‘Portuak’ eleberriaren egilea eta ‘Izotzetan islatuak’ liburuan kolaboratatzailea.\n14 urte bitarteko gazte gipuzkoarrei zuzenduriko erronka proposatzen du egitasmoak: ikus-entzunezko euskarri bidez, proiektuaren leloa sortu eta zabaldu beharko dute nerabeek sareetan (Instagram eta Tik-Tok), eta apirilaren 18ra bitarte dute parte hartzeko aukera. Irabazleak i-Phone 12 mugikorra eskuratuko du.\nOihane Agirre Gazte Dinamikako Kudeatzaileak adierazi duenez, “sareetako sorkuntzan eragin nahi dugu, baina euskara ardatz hartuta. Bi saio presentzial eta beste bat online egingo ditugu. Planteatzen dugun ariketan hainbat gazte sortzaile identifikatuko ditugu, oso gazteak direnak eta, agian, ibilbide horren hastapenetan daudenak”. Ez hori bakarrik, Agirrek erreferenteen beharra nabarmendu du: “Erreferente horiek ekartzen saiatu gara. Urnietara Odik musikaria eta Oihana idazlea etorri dira; gauza horrela, gazteek bi pertsona hauen esperientzia gertutik ezagutzeko aukera eduki dute. Kai Nakai bezalako artistak ere parte hartu dute ekimen honetan, beste batzuen artean”.


Espainiako Gobernuak auto elektrikoa sustatzea helburu - Noticias de Gipuzkoa\nEspainiako Gobernuak auto elektrikoa sustatzea helburu\nPedro Sanchezek gaur azalduko dio proiektu estrategikoa sektoreari, Gobernuak bihar onartu baino lehen\nm. tolosa / ruben plaza 12.07.2021 | 00:41\nEuskadin saldu diren 12.495 autoetatik 830 baino ez ziren elektrikoak.\ndonostia – Espainiako Gobernuak, espero baino gutxiago hazi diren auto elektrikoen salmentak berriro sustatzea espero du, ibilgailu elektrikoaren eta konektatuaren aldeko apustu garbia egingo duen eta automobilgintzaren sektoreak aspalditik eskatzen zuen PERTE planarekin (Proyectos Estratégicos para la Recuperación y la Transformación Económica).\nReyes Maroto Industria ministroak joan den astean Bartzelonan proiektuaren aurkezpena iragar-tzean adierazi zuenez, "albiste bikaina izango da, Espainia mugikortasun elektrikoaren eta konektatuaren abangoardian jarriko baitu ".\nMarotok azpimarratu duenez, "herrialdearen konpromisoa izango da", sektorea dagoeneko prest omen dagoelako, eta kontsumitzailea bera ere bide horretan lerrokatuta. Baina, itxura batean, bere erabakietan subiranoa den kontsumi-tzailea ez dator bat Gobernuko ordezkariaren baikortasunarekin; herritarrak ez dira, oraingoz, ibilgailu elektrikoaren aldeko hautua egiten ari, gaur egun garestiagoa delako, autonomia txikiagoa duelako, birkargatzeko askoz denbora gehiago behar duelako eta, gainera, ohiko auto konbentzional batek baino askoz ere birkargatze gune gutxiago dituelako.\nDatuak oso garbi erakusten dute. EAEn 2021eko lehen seihilekoan guztira matrikulatu diren 12.495 autoetatik, elektrikoak 830 baino ez dira izan, guztizkoaren %6,6 baino ez. Nafarroan ere kontuak ez dira oso bestela joan, saldutako 3.876 autoetatik elektrikoak 224 izan baitira, %5,7.\nGainera, erakundeetako ordezkariek egindako adierazpenek nahasmen handia sortu dute kontsumi-tzaileengan automobilaren etorkizunaren inguruan; eta horri covidak ekarritako krisi ekonomikoa gaineratuta,\nEspainiar Estatuko automobilen merkatua izugarri apaldu da Europakoarekin alderatuz gero. Datuak argi erakusten duenez, estatuan, 2021eko lehen seihilekoan 456.833 ibilgailu saldu dira, urte arrunt batean baino %34 gutxiago.\nHorregatik eman nahi dio Espainiako Gobernuak garrantzia berezia Espainiako ekonomiaren berreskuratze eta eraldaketarako lehen egitasmo estrategiko honi (PERTE); covid-ondorengo Europar Batasuneko funtsen kargu egingo da, eta ibilgailu elektrikoak eta konektatuak sustatzea izango du helburu.\nPlana gaur bertan aurkeztuko diote sektoreari Moncloan, eta ekitaldian izango dira Pedro Sanchez Gobernuko presidentea eta Industria ministroa, Reyes Maroto.\nHelburua garbia da: berez fabrikatzaile propiorik izan ez arren Europako bigarren fabrikatzailea eta munduko zortzigarrena den Espainiak nolabait lidergo horri eusten jarraitzea, behin errekun-tzako ibilgailuen aroa amaitzen denean.\nOiartzunek 'Geuretik sortuak' ekimenean parte hartuko du.\nLiga estreinaldia Sant Quirzeren aurka.


Zer egingo da AstraZenecaren lehen dosia jaso duten 60 urtez beherakoekin? - etakitto.eus\nZer egingo da AstraZenecaren lehen dosia jaso duten 60 urtez beherakoekin?\nEspainiako Gobernuak bi proposamen ditu: batetik, bigarren dosia ez ematea; eta, bestetik; beste botika-etxe baten txertoa jartzea.\nEspainiako Osasun Ministerioak eta autonomia erkidegoek AstraZenecaren txertoa oraingoz 60 eta 65 urte artekoei jartzea erabaki ostean, erantzun gabeko hainbat galdera daude airean. Izan ere, gaur arte 60 urtetik beherako zenbait kolektibori jartzen ari ziren.\nZer gertatuko da dagoeneko AstraZenecaren lehen dosia jaso duten 60 urtetik beherakoekin?\nEspainiako Osasun ministroak atzo aurreratu zuenez, bigarren dosia ez ematea da aukeretako bat “fitxa teknikoak erakusten baitu % 70eko eraginkortasuna duela”.\nBeste aukera bat litzateke bigarren dosian AstraZeneca ez den beste txerto bat jartzea: “Erresuma Batuan aztertzen ari diren moduan, bigarren dosia beste txerto batekin emateko aukera ote dagoen ikusteko dago”.\n« Herriko eskola publiko ikasleen artelanak Portalean ikusgai Sei positibo atzeman dituzte Eibarren eta eremu laranjan sartu gara »


Mugikortasun jasangarria tailerra - Noticia detalle - Zarautz\nMugikortasun jasangarria tailerra\nIBILGAILU ELEKTRIKOEI ETA MUGIKORTASUN JASANGARRIRAKO AUKEREI BURUZKO ONLINE SAIOA\nGipuzkoako Foru Aldundiko Ingurumen eta Obra Hidraulikoetako Departamentuak, Zarauzko Udalarekin elkarlanean, Energia Argitu programaren baitan, ibilgailu elektrikoei eta mugikortasun jasangarrirako aukeren inguruan informatzeko online tailerra antolatu du ekainaren 9an, asteazkena, 18:00etan.\n- Posta elektronikoa bidaltzea ondorengo helbidera: argitu@gipuzkoa.eus\n- Honako telefono zenbakira deitzea: 943 16 41 72 / 605 75 76 87\n- Informazio osagarria: www.argitu.eus\nTailer hauek Energia Argitu programaren baitan kokatzen dira eta bere helburua Gipuzkoako sektore ezberdinei (etxebizitzak, merkataritza, enpresa txikiak, etab.) energiaren kontsumoaren murrizketa lortzeko, eraginkortasuna handitzeko eta energia berriztagarriak bultzatzeko tresnak eskura jartzea da. Horretarako, Ingurumen eta Obra Hidraulikoetako Foru Departamentuak baliabide-multzo bat jartzen du lurraldeko eragile ezberdinen eskura; hala nola, aurrez aurreko prestakuntza-saioak, online tutorialak, energia aurrezteko eta eraginkortasunez erabiltzeko gidak, Energia Argitu programaren web gunea, eta abar. 2021ean burutuko den bosgarren saioa da hau eta tailerrak berriro antolatuko dira irailetik aurrera on-line formatuan, eta posible bada behintzat, baita aurrez-aurre ere.


Kantauri itsasoaren ipar-mendebaldean tresna txikiko arrantzaren erroldako artisau-flotari ezarritako atseden biologikoaren eraginpean dagoen eta egoitza-portua Euskal Autonomia Erkidegoan duen flotaren arrantza-jarduera aldi baterako geldiarazteko 2019ko laguntzak - Nekazaritza, Arrantza eta Elikagai industria - Euskadi.eus\nKantauri itsasoaren ipar-mendebaldean tresna txikiko arrantzaren erroldako artisau-flotari ezarritako atseden biologikoaren eraginpean dagoen eta egoitza-portua Euskal Autonomia Erkidegoan duen flotaren arrantza-jarduera aldi baterako geldiarazteko 2019ko laguntzak\n[Arrantza-jarduera aldi baterako geldiaraztea 2019]\nDeialdi honen zenbatekoa 300.000 eurokoa izango da. Funts horietatik 150.000 euro Europako Itsas eta Arrantza Funtsari dagozkio eta 150.000 euro Euskal Autonomia Erkidegoko Aurrekontu Orokorrari, 2019ko ekitaldiko ordainketa-kredituak baitira.\na) Arrantza Flotaren Erregistro Nagusian aktibo gisa erregistratuta dauden eta laguntza-eskaera aurkeztu aurreko bi urteetan itsasoan gutxienez 120 eguneko arrantza-jarduera gauzatu duten arrantza-ontzien armadoreak.\nb) Laguntza-eskaera aurkeztu aurreko bi urteetan, gutxienez 120 egun itsasoan lan egin duten arrantzaleak, jarduera aldi baterako geldiarazi izanak eragindako arrantza-ontzietan ibili badira.\nDiruz lagundu daitezkeen gastuak Euskal Autonomia Erkidegoaren lurralde-eremuan edo oinarri-portua Euskal Autonomia Erkidegoan duten arrantza-ontzietan egin behar dira.\nBetebehar fiskalak eta Gizarte Segurantzarekikoak egunean izatea.\nEskatzaileek jakinarazi behar dute diruz laguntzen den gastu bera ordaintzeko veste diru-laguntza, laguntza, diru-sarrera edo baliabide ekonomikorik eskatu dioten administrazio publiko edo erakunde publiko edo pribaturen bati, baita eskuratu duten ala ez.\nEskabidean jakinaraztea ea Euskal Autonomia Erkidegoko Administrazioak edo haren erakunde autonomoek emandako izaera bereko laguntzen edo diru-laguntzen esparruan hasiera eman zaion itzultze- edo zehapen-prozeduraren batean sartuta dauden ala ez. Sartuta badaude, prozedura horiek zein diren adierazi beharko dute.\nEAEko Administrazioak edo haren menpeko erakundeek emandako diru-laguntzak itzultzeagatiko betebeharren ordainketan egunean izatea. Betebehar horien ordainketak egunean dituztela ulertuko da zorrak geroratuta eta zatituta badaude, eta, gainera, zorra bere osotasunean, interesak eta barne hartutako gastuak estaltzen dituen bermea eratu bada.\nEz dute izan behar diru-laguntza edo laguntza publikoak eskuratzea eragozten duen zehapen administratiborik edo penalik, ezta horretarako legezko inolako debekurik ere, sexu-bereizkeriagatiko debekuak barnean izanik, Emakumeen eta Gizonen arteko Berdintasunerako Legearen (otsailaren 18ko 4/2005 Legea) azken xedapenetatik seigarrenean xedatutakoarekin bat.\nPertsona fisikoa, merkataritza-sozietateen administratzaileak edo beste pertsona juridiko batzuen legezko ordezkaritza dutenak ez egotea ekainaren 26ko 1/2014 Legean (kargu publikodunen jokabide-kodea eta haien interes-gatazkak arautzen dituena) ezarritako kasuren batean, edo Hauteskunde Araubide Orokorraren ekainaren 19ko 5/1985 Lege Organikoan araututako hautapen bidezko karguren bat ez izatea, horietan ezarritako baldintzetan.\nEzin izango dira agindu honetan araututako laguntzak jaso kasu hauek egiaztatzen badira:\n– Arau-hauste astun bat egin bada (eskabidea ezin onartuzkoa izatea dakarrena), 1005/2008 Erregelamenduko 42. artikuluari edo 1224/2009 Erregelamenduko 90.1 artikuluari jarraikiz.\n– Arrantza Politika Erkidearen arau-hauste astunak egin badira (eskabideak ezin onartuzkoak izatea dakartenak).\n– 2008/99/EE Zuzentarauko 3. eta 4. artikuluetan zehaztutako delituren bat egin bada.\nDeialdiaren araudia AGINDUA, 2019ko ekainaren 24koa, Ekonomiaren Garapeneko eta Azpiegituretako sailburuarena, zeinaren bidez 2019ko dirulaguntzetarako deialdia egiten baita, Kantauri itsasoaren ipar-mendebaldean tresna txikiko arrantzaren erroldako artisau-flotari ezarritako atseden biologikoaren eraginpean dagoen eta egoitza-portua Euskal Autonomia Erkidegoan duen flotaren arrantza-jarduera aldi baterako geldiarazteko.\nTfno: 94 403 14 64\nBerariazko betekizunak: Laguntza hauen onuradun honako hauek izango dira:\nEskabidea aurkeztu eta sei hilabete igaro aurretik eman eta jakinarazi behar da.


Kilometroetako informazio praktikoa, eskura - Zarautz - Zarauzkohitza.eus\nKilometroetako informazio praktikoa, eskura\nZarauzko Hitza 2019-10-04 14:02\nKilometroetako mamorroak Hondartza Hartu ekimenean. (Kilometroak)\nGarraio publikoari eta aparkalekuei buruzko informazioa, puntu moreak eta prebentzioa, jatorduak, oinez ibiltzeko zailtasunak dituztenentzat laguntzak, eta abar.\nUrtero bezala, Kilometroen antolatzaileek hainbat ohar helarazi dituzte igandeko jaiari begira. Horietan garrantzitsuenetakoa da ibilbideko gune guztietan egongo dela Puntu Morea, norbaitek erasoren bat salatu nahi badu, babesa jasotzeko eta pro- tokoloa martxan jartzeko.\nBeste ohar nagusia, berriz, garraiobide publikoei eta aparkale- kuei buruzkoa da. Izan ere, Euskotrenek zerbitzuak indartuko ditu egun horretan, eta herrian aparkaleku gune zehatzak egongo dira autoz bertaratzen direnentzat.\nKilometroetako hiru guneetan kokatuko dituzte Puntu Moreak, eta bertara jo dezake erasoren bat jasan duenak edo erasoren bat ikusi duenak. Hala, martxan jarriko dute erasoen kontrako protokoloa, beste eragileekin koordinatzeko. Horrez gain, gune horietan eskuragarri egongo dira feminismoari buruzko eta eraso sexistak prebenitzeari bu- ruzko informazioak. Bestetik, Mollarrin, LGTBI kolektiboaren aldeko Aldarte elkarteak postu bat jarriko du Puntu Morearen alboan.\nOhi bezala, garraio publikoa erabiltzea gomendatu dute Kilome-troen antolatzaileek. Tren zerbitzuari dagokionez, horiek 15 minutuero egongo dira, bai Donostia-Bilbo noranzkoan, bai Bilbo-Donostia noranzkoan. Zentzu horretan, ohar garrantzitsua eman dute: Donostiatik datozen trenak San Pelaioko geltokian bakarrik geldituko dira, eta berriz Donostiarantz joango dira. Bilbo aldetik datozen trenek, berriz, herriguneko geltokian bakarrik egingo dute geldialdia, eta berriz Bilbo aldera aterako dira.\nLurraldebusi dagokienez, ohiko autobus zerbitzuak izango dira igandean. Hau da, ez dute linearik indartuko Gipuzkoako ikastolen festaren harira. Hala jakinarazi dio egunkari honi erakunde horretako komunikazio zerbitzuak. Ondorioz, eskualdean zumaiarrek, getariarrek eta oriotarrek izango dute autobus gehien; gutxien, azkoitiarrek, az- peitiarrek eta zestoarrek, zuzeneko zerbitzuari dagokionez, behintzat (Azkoitia-Zarautz).\nHerrian hainbat aparkaleku gune egongo da erabilgarri igandean. Autobus berezientzat, esaterako, Asti futbol zelaiko aparkalekua aukeratu dute. Ibilgailu pribatuei dagokienez, Meaga nahiz Getariatik datozen autoak zuzenean Abendañoko aparkalekura bideratuko dira; eta Oriotik nahiz autobidetik iristen diren autoak, berriz, Eroskiko aparkalekura eta inguruko industrialdera. Aparkaleku horiek betetzen badira, Salberdingo aparkalekura bideratuko dituzte autoak. Azkenik, aparkaleku hori ere betez gero, Abendañon aparkatu beharko dute ibilgailuek.\nOinez ibiltzeko arazoak dituztenentzat aparkalekua San Pelaion egongo da, ibilbidetik oso gertu. Zehazki esateko, Garden izenez ezagutzen den eremuan.Gainera, DYAk lagundu egingo die beharra duten pertsonei Mollarriko gunera iristen, Kilometroen ibilbideko bigarren gunera, hain zuzen.\nKilometroek eragingo diote herri barruko zirkulazioari ere. Aldaketa nabarmenena, egun horretan 08:00etatik 20:00etara itxita egongo dela Nafarroa hiribidea (hau da, errepide nagusia) San Pelaioko biribilgunetik hasi eta parrokia pareraino. Zerbitzu publikoko ibilgailuek bakarrik igaro ahal izango dute. Lineako autobusen geltokiei dagokienez, horietako bakarra aldatuko dute: San Pelaion, biribilgunekoa. Erabiltzaileek autobide sarreratik gertuen dagoen biribilgunean hartu beharko dute autobusa, trenbidearen zubi azpian.\nAdin txikikoen alkohol kontsumoa saihesteko hainbat neurri hartu dituzte. Hala nola, formakuntza saioak batzordeetako kideentzat edo material didaktikoa. Egunean bertan ere prebentzio ibiltaria ibiliko da ibilbidean eta guneetan. Gaztetxoei zuzendutako ekitaldi bereziak ere egongo dira, hala nola, erronka: aurten 21 ikastetxetako ikasleek hartuko dute parte.\nPINTXO ETA BAZKARIAK\nGune guztietan aukera izango da txosnako pintxo eta ogitartekoak jateko, eta bazkaltzeko bi aukera egongo dira: batetik, jangela zerbitzua Antoniano kiroldegian, eta bestetik, Izeta sagardotegiak eskainitako menua Ikastolan. Aurrenekoak 15 euro balioko du (8 euro haurrentzat). Bigarrenak, berriz, 35 euro.\nEdalontziak berrerabilgarriak izango dira, eta ez da plastikozko botilarik ez salduko. Horren or- dez, iturriko ura eskainiko dute.


BULARREKO MINBIZIA GOIZ DETEKTATZEKO PROGRAMA – GETARIA: Zitazio epea, 2018ko azaroaren 2. hamabostaldia. – Getariako Udala\nBULARREKO MINBIZIA GOIZ DETEKTATZEKO PROGRAMA – GETARIA: Zitazio epea, 2018ko azaroaren 2. hamabostaldia.\nKURSAAL ESKURA: GETARIATIK KURSAALERA AUTOBUSA DOAN\nPosted on 2018 November 10, Saturday in Albisteak\nLar, 10/11/2018 – 12:36\nBularreko Minbizia Goiz Detektatzeko Programa // Programa de Detección Precoz del Cáncer de Mama\nUDALERRIAK / MUNICIPIOS\n50-69 urte arteko emakumeei\n40-49 urte arteko emakumeei lehen mailako bularreko minbizi aurrekariak izanez gero.\nOnkologikoa Begiristain Doktorea Pasealekua 121 20014 Donostia\nProgramaren berri jasotzeko telefonoa:\n2018ko azaroaren 2.hamabostaldia. Zitak postaz bidaliko dira.\nOharra: Programa hau bi urtez behingoa da, beraz zitazioa urte biez behin errepikatuko da.\nBOLADA TXARRAK JARRAITU EGITEN DU KETAKO LEHEN TALDEAN\nPONTE DA BARCAKO ORDEZKARIAK HARTU DITUZTE GAUR GETARIAKO UDALAK ETA ELKANO FUNDAZIOAK\n2020 URTEKO UDAL AURREKONTUEN LIKIDAZIOA


ESKOLA AGENDA 21 UDALETXEAN\nnnarbaiza-k Og, 2014-05-29 14:45-n bidalia\nBergarako ikastetxeetako ikasleak udaletxean izan dira Eskola Agenda 21 egitasmoaren barruan landu duten elikadura osasuntsuaren gaiaren inguruan, udal ordezkariei proposamenak egiteko. Beste batzuen artean ondorengoak proposatu dituzte:\nGehixago irakurriESKOLA AGENDA 21 UDALETXEAN-ri buruz\nPentekosteetako egitaraua mugikorrean!\nogarro-k Og, 2014-05-29 13:49-n bidalia\nJaietako egitaraua mugikorrean eraman nahi zenuke nahi duzun oro kontsultatzeko?\nAzpiko irudi hau mugikorrarekin irekita, irudia zanpatuta mantendu eta mugikorrean gorde. PDFn ere jaitsi dezakezu.\nPaper zalea bazara, lasai, etxean ere jasoko duzu eta!\nGehixago irakurriPentekosteetako egitaraua mugikorrean!-ri buruz\nDebagoieneko Mankomunitateak herritarren antzinako argazkiak behar ditu Deba errekari buruz erakusketa bat antolatzeko\nogarro-k Og, 2014-05-29 13:33-n bidalia\nZure argazkia ekarri nahi baduzu, Bergarako Kultur Etxera ekarri edo bidali dezakezu.\nGehixago irakurriDebagoieneko Mankomunitateak herritarren antzinako argazkiak behar ditu Deba errekari buruz erakusketa bat antolatzeko-ri buruz\nLarunbatean, Udaberri Eguna Bolun\nogarro-k Az, 2014-05-28 14:49-n bidalia\nBergara Bizi egitasmoak Udaberri Eguna antolatu du larunbaterako, maiatzak 31. Bolun egingo da bertako komertzioek herriko beste hainbat eragilerekin batera antolatuta eta jai herrikoi izateko helburuarekin.\nHorrela bada, maiatzaren 31n, egun osoan zehar, Bolu bizi bizirik izango da hurbiltzen diren guztientzako hainbat ekimen eskainita: haur zein helduentzako taila eta zeramika tailerrak, pintxo dastaketak eta arte erakusketak, zumba eta aretoko dantzak eta musikak lagunduta. Noski, hau guztia auzoko komertzioetan aurki dezakegun eskaintzarekin osatua egongo da.\nGehixago irakurriLarunbatean, Udaberri Eguna Bolun-ri buruz\nSan Martzialgo kanpako kantina eta txosnaren esplotazioa arautuko duten baldintzak\nogarro-k Az, 2014-05-28 14:31-n bidalia\nEskaerak aurkezteko epea ekainaren 9an 12:00etan bukatzen da.\nGehixago irakurriSan Martzialgo kanpako kantina eta txosnaren esplotazioa arautuko duten baldintzak-ri buruz\nEpea luzatu da "Obra eta zerbitzuetako langilezaina" lanposturako eskaintzak aurkezteko\nogarro-k Ar, 2014-05-27 16:22-n bidalia\nEkainaren 13an bukatzen da epea.\nGehixago irakurriEpea luzatu da "Obra eta zerbitzuetako langilezaina" lanposturako eskaintzak aurkezteko-ri buruz\nHerritarrei gonbita Martin Garitanori eta foru aldundiko ordezkariei galderak eta iradokizunak egiteko\nogarro-k Al, 2014-05-26 13:24-n bidalia\nMaiatzaren 29an, Udaletxeko pleno aretoan izango da herritarrekin bilera irekia, 19:00etan.\nGehixago irakurriHerritarrei gonbita Martin Garitanori eta foru aldundiko ordezkariei galderak eta iradokizunak egiteko-ri buruz\nBihar, euskara eta kultura aniztasuna, eskutik, Auzko-ren jaian\nogarro-k Or, 2014-05-23 13:56-n bidalia\nSeminarioko patioan izango da 11:30etik aurrera.\nGehixago irakurriBihar, euskara eta kultura aniztasuna, eskutik, Auzko-ren jaian-ri buruz\nPentekosteetako bazkarirako txartelak salgai 18:00etatik aurrera\nogarro-k Og, 2014-05-22 16:08-n bidalia\nPentekosteetako bazakarirako 700 txartel izango dira salgai. Kultur Etxean erosi ahalko dira, 18:00etatik aurrera.\nBatek baino gehiagok ez du nahi txartetik gabe geratu... eta eguerditik izan dira ilara egiten (aulki eta otarteko eta guzti) Kultur Etxe aurrean.\nGehixago irakurriPentekosteetako bazkarirako txartelak salgai 18:00etatik aurrera-ri buruz\nBertan behera geratu da igandeko "Kirola Kalera Eguna"\nogarro-k Az, 2014-05-21 12:52-n bidalia\nEguraldi aurreikuspen eskasak direla eta ezingo dira aurreikusitako hainbat ekintza burutu eta eguna atzeratzeko erabakia hartu da.\nGehixago irakurriBertan behera geratu da igandeko "Kirola Kalera Eguna"-ri buruz


Artea Ikasbide Guggenheim Bilbao Museoan - bizkaie.biz\nArtea Ikasbide Guggenheim Bilbao Museoan\nBizkaie! 2009-06-08 18:21 Kulturea\nProgramearen XII. edizinoan, Euskal Herriko bederatzi ikastetxetako 183 bat artistak proposamen artistiko bereziak garatu ditue eta Museoko 103B aretoan ikusi ahal izango doguz bagilaren 9tik abuztuaren 23ra bitartean. Erakusketa honek Eusko Jaurlaritzako Hezkuntza, Unibersidade eta Ikerketa Sailaren lankidetza eta BBKren babesa dauka.\nProgramearen helburua da ikasleei eskola-curriculumeko ikasgaiak errazago ikasteko aukerea emotea, beste errealidade batzuk ezagutzera emotea, kultur arteko trukeak bultzatzea eta, azken finean, arte jardunaren bitartez heziketan laguntzea.\nErakusketan ordezkatuta dagozan 183 artistak Euskal Autonomia Erkidegoko bederatzi ikastetxetakoak dira: Divino Maestro ikastetxeko 6. mailakoak, Gasteizen; Amañako 6. mailakoak, Eibarren; Arrateko Andramariko 5. eta 6. mailakoak, Eibarren; Intxaurrondoko 4. mailakoak, Donostian; Las Viñasko 5. mailakoak, Santurtzin; Tomas Camachoko 3. mailakoak, Bilbon; Basurtoko 4. mailakoak, Bilbon; Ruperto Medinako 3. mailakoak, Portugaleten, eta Aperribaiko 2. eta 3. mailakoak, Galdakaon.\nProiektu honeen guztien emoitzea erakusketa honetan batzen da, ikusgai jarri baitira 6 eta 12 urte bitarteko artiston irudimen eta ahalegin handiz sortutako obra berezi honeek.\nNew York-Bilbo trukea\n1999tik Artea ikasbide programeak aukerea emon deutse bertan parte hartzen daben ikasle, artista eta irakasleei Euskal Herriko eta New Yorkeko Lehen Hezkuntzako bi ikastetxek kultur trukeak artearen bidez garatzeko. Helburua hauxe da: proiektu artistikoak partekatzea, beste errealidade batzuk ezagutzea, kultur arteko harremanak bultzatzea eta, azken finean, arte jardunaren bidez heztea.\nIkasturte honetan, Santurtziko Las Viñas ikastetxeko 5. mailako bi ikasgelek eta Queens-eko P.S. 88ko beste batek gutunak, posta elektronikoak, marrazkiak eta argazkiak trukatu ditue Internet bidez. Proiektuak partekatzeaz gan, New Yorkeko eta Bilboko bizimoduen arteko antzekotasunak eta desbardintasunak ezagutzeko aukerea izan dabe.\nArtea ikasbide hamabi urtez\n1998an abian jarri zenetik, 1.786 ikasle, 25 bat artista eta Euskal Herri osoko hiru hizkuntza-ereduetako Lehen Hezkuntzako 89 ikastetxetako 117 irakasle ibili dira alkarlanean Guggenheim Bilbao Museoko hezitzaileakaz batera Artea ikasbide programea garatzen. Helburua: artea tresna baliagarria izatea, curriculumaren ikasgaiak ez eze umeei euren buruak garatzen eta etorkizunean gizartean moldatzen lagunduko deutseen balore jakin batzuk ezagutzeko, aztertzeko eta ikasteko.


Mundu zabalean | 2020eko Irailaren 10a\nMunduan zehar milaka ikaslek eskolakobidea hartu dute, herrialde guzietan Covid-19 dela eta osasun neurriak hartuakizan dira. Joan gira ikustera eskola sartzeanola iragaiten den eta osasun neurriakzein diren.Herrialdez herrialde ibiltzean, ohartu giraherri batzuk sartzeko garai huntan berezitasunakdituztela. Sei herrietan ohidurakuriosak aurkitu ditugu.\nMundu zabalean | 2020/09/10\nErrusian, sartzea beti irailaren 1ean egitenda, egun hori “Ezagutzaren eguna”deitzen baitu, herritarreri aproposa iduritzenzaie eskolako bidea ere egun hortanabiatzea. Ikasleak tradiziozko janzkietanbeztituak dira, loreak eta baloiak erakasleerieskaintzen dituzte. Lehen eguneanklaseak hasi aitzin, handiek ttipiagokoakbizkar gainen ekartzen dituzte.\nJaponian, apirilaren 1ean kurtsoak hastendira, mundu guziko ikasturte luzeenada, 250 egunekoa izanez. Haur bakoitzak,lehen egunean bizkar zaku bat eskuratzendu “randoseru” deitzen dena, barnean:kaier, liburu... eta txapinak aurkitzen dira.\nHolandan agorril hondarrean hasten dira,burasoek haurrak bizikletan karrosa bat gibeleanekartzen dituzte. Jakinez herri horretanekologistak direla, “bakfietsen” deitzendiren ibilgailu horiek arrakasta handia dute,eta haurrek ttipitik horr...\nMundu zabalean | 2020/09/08\nAlemanian agorrilean jadanik hasiak dira,“Länder” deitzen diren lurraldeek duteeskola sartzea kudeatzen. Erkidego zenbaitzukmaskak ezartzea aginduz, bestebatzuk ez dute beharrezkoa ikusten.\nSuedian, agorril erditsutan eskolak idekidira, jadanik hetsialdian populazioa ezzen etxen egoitea behartua izan. Eskolakere bide beretik ideki dira neurri berezirikgabe. Maska ez dute beharrezkoa, gauzabakarra, eskuak garbitzea eta urruntasunneurriak atxikitzea. Zenbait egunez, etxetiklanean artzeko posibilitatea ere aurreikusiada.\nItaliak haur kopurua geletan ttipitzekogisan, erakaskuntzarako 84.000 erakaslepostu gehitu ditu. Irailaren 14an dira ikasleakeskolarat abiatuko. Neurri bereziakezarri ditu: 2 milioi mahai erosi ditu, urruntasunaatxikitzeko gisan, maska 6 urtetikharat beharrezkoa da eta eskolako ordutegiadekalatu dute.


Vauban (Friburgo) - Wikipedia, entziklopedia askea.\nVauban Friburgon (Alemanian) dagoen ekoauzoa da, hirigunetik 4km hegoaldera dagoena eta 5.000 biztanle eta 600 lanpostu dituena. Frantziar base militarraren lekuan kokatua (Vauban ingeniariaren omenez izendatua), "eredu iraunkorreko auzo" izateko eraiki da.\nEraikuntza 1990eko hamarkada erdialdean hasi zen, eta 2001ean 2000 biztanle inguru zituen dagoeneko. Lanak 2006an amaitu ziren eta egun 5.500 biztanle inguru ditu, 38 hektareako eremuan.\n1 Lekuaren historia\n2 Eraikuntza iraunkorra\nLekuaren historia[aldatu | aldatu iturburu kodea]\nHirigunearen hegoaldean, orube honetan 1936an eraikitako kaserna bat zegoen, Bigarren Mundu Gerraren ondoren Alemanian kokatutako frantziar indarrek okupatua. 1992ko abuztuan, militarrek lekua utzi zuten.\nUrte guzti batzuetan kaserna okupatua izan zen, baina 1996an udalak auzo berri bat egitea erabaki zuen, garapen iraunkorrean oinarrituta.\nEraikuntza iraunkorra[aldatu | aldatu iturburu kodea]\nEraikuntza guztiak energia kontsumo txikiko sistemak erabiliz eraiki dira, horietako 100 passivhaus delako energia kontsumo ultra-txikiko sisteman. Beste eraikin batzuk kogenerazioa erabiliz berotzen dira, egur ezpalak errez. Hala ere, gehiengoak eguzki-pilatzaileak edo plaka fotovoltaikoak dituzte.\nMunduko lehen auzoa da energia-balantze positiboa duena. Soberako energia saldu egiten da, beste edozein etxebizitzek erabili ahal izateko.\nTranbia batek hirigunearekin lotura egiten du 2006tik. Ibilbidea bera auzoarekin batera diseinatu zen, etxebizitza guztiek tranbia geraleku bat hurbil izateko asmoarekin. Hala ere, bidegorri sareak hirigunean 15 minututan egoteko aukera ematen du.\nEspazio publikoa, jolaskaleak (Spielstrassen) eta etxebizitzen lorategi pribatuen azalera handitzeko asmoz, ibilgailu pribatuen erabilera era zorrotzean gutxitu da. Barneko zirkulazioa 5 km/h gehienezko abiadura debekua du eta parking pribatu zein publikoa auzoaren perimetroan kokatzen dira. Gainera, biztanleen %25 bakarrik dute automobila (2009), baina udal ibilgailuak alokatu daitezke asteburuko irtenaldiak edo erosketak egiteko.\n↑ CEPHEUS Final Report on as-built thermal performance\n↑ Delleske, Andreas. Passivhaus Wohnen & Arbeiten\nPassivhaus »Wohnen & Arbeiten«, Vauban\nVauban, Friburgo: irudiak\nMultimedia: Vauban (Freiburg im Breisgau)\nKoordenatuak: 47° 58′ 33″ N, 7° 49′ 29″ E / 47.97583°N,7.82472°E / 47.97583; 7.82472\nOrriaren azken aldaketa: 5 martxoa 2021, 12:54.


Big Data, esploratu gabeko aukera sektore sortzaileetan - SPRI\nSPRI » Euskadinnova » Enpresa digitala » Big Data, esploratu gabeko aukera sektore sortzaileetan\nBig Data, esploratu gabeko aukera sektore sortzaileetan\nMaking data work for you, Nesta.\nMota guztietako datuak sortzen eta metatzen dira etengabe, eta datu horiek pertsonen ohitura digitalen, hirian barrena dauden sentsoreen, sare sozialen, eta abarren bitartez sortzen dira. Informazio iturri emankorra dira eta enpresek dagoeneko ikasi dute datu horiek erabiltzen zerbitzuak hobetzeko edo produktu berriak bilatzeko. Baina kultura eta sorkuntza sektoreetan, batez ere baliabide gutxi dituzten erakunde txikien kasuan, oraindik ez da asko esploratu lurralde hori.\nDigital R&D Fund for the Arts eta Nesta erakunde britainiarrek Does your data work for you? ikerketa daukate martxan, zeinaren helburua baita erakunde horiei –museoak, kultur zentroak, proiektu eta ekintzaile txikiak- laguntzea probetxua atera diezaieten beren datuei.\nKultura sektoreetan datuak baliagarriak izan daitezke negozio eredu berriak esploratzeko, produktu berriak sortzeko edo arazoak konpontzeko, aukera ematen baitute erabiltzaileak hobeto ezagutzeko. Datuak askotarikoak izan daitezke: web batek jasotako bisita kopurua, txartel salmenta, erabiltzaileen aipamenak edo jendeak sare sozialetan partekatzen dituen testu, bideo nahiz audio edukiak. Datu kopuru ikaragarri handia eta gaitasun teknologiko eza dira oztopo nagusiak, baina John Knell aholkulariak azterlanean dioen moduan, hasierako ikuspegia okerrekoa izaten da askotan, kontua ez baita datuak bilatzea, aztertzea eta haiekin zer egin daitekeen pentsatzea; alderantziz, eskuratu nahi dugun jakintza hori hartu behar da abiapuntutzat.\nDigital R&D Fund for the Arts eta Nesta erakundeek eginiko txostenak hainbat baliabide aipatzen ditu, hala nola Culture Counts, denbora errealean kultur esparruko datuak biltzen dituen plataforma (gero sektoreari buruzko analisi ulergarriak eskaintzeko) edo The Datavore ikerketa, zeinak aztertzen baitu nola erabiltzen dituzten datuak Britainia Handiko konpainiek bai erabakiak hartzeko eta bai produktu nahiz zerbitzuetan berritzeko. Paul Moore, School of Creative Arts & Technology erakundeko irakaslearen esanetan, baztertu egin behar dugu datuak sormenaren antonimo direla sinetsarazi digun mitoa: “datuek patroi batzuk ematen dizkizute norantz jo behar duzun jakiteko, eta horixe da beren benetako indarra”.\nDatuak baliabide gisa ere erabil daitezke adierazpide berriak garatzeko, eta esparru horretan gainera artearekin eta sormenarekin lotutako proiektu ugari daude. Esaterako, hor dugu Bristoleko Knowle West Media Center erakundeak sortutako Data Toolkit ekimena. Gazteek web orri horretan bildu dituzte datu irekiekin esperimentatzeko sortutako proiektuak, aplikazio mugikorrak edo ingurunearen mapa interaktiboak egiteko. Hor dugu baita ere Culture Hack, datu kulturaletan oinarritutako prototipo sortzaileen plataforma, bertara biltzen direlarik, besteak beste, Shakespeare-n obrei buruzko jokalari anitzeko bideojoko bat, informazio arkeologiko geo-kokatua eskaintzen duen aplikazio bat, edota, open hardwarean oinarritutako praka dantzariak, alegia, dantzan egiten dutenak espazio digitaletan kultur jarduera handitzen denean.


EAJ eta fagozitosia\nFagozitosian, zelulak molekula bat mintzez inguratu eta irentsi egiten du. Analogiaz, esan ohi da mugimendu sozial baten aldarrikapena gizartean zabaldu eta onartu samarra denean, sistemak fagozitatu ohi duela. Horri sistemaren fagozitosia esaten zaio. Fagozitosiaren xedea, esan gabe doa, aldarrikapena eta mugimendua bera neutralizatzea da, ahultzea deuseztatzeraino; hots, edukiz hustu ahalik eta gehien, eta, ahal izanez gero, izatea bera eragotzi.\nNik ez dakit gurean EAJk egiten duena zehatz-mehatz fagozitosia den; baina oso antz handia dio. Izan ere, edozein herri mugimenduk edo elkartek kontuan hartzeko moduko sona edota ahalmena lortzen duenean, alderdiak prozedura bera erabiltzen du beti.\n"Edozein herri mugimenduk edo elkartek kontuan hartzeko moduko sona edota ahalmena lortzen duenean, alderdiak prozedura bera erabiltzen du beti"\n1. Lehenengo, adeitsu hartzen du, aldarrikapenok entzun, bai eta jaramon egin ere (neurri batean baino ez, jakina), tartean botoak egon daitezke-eta.\n2. Behin elkarrenganako sasi konfiantza lortuta, apurka-apurka mugimendua kontrolatzen ahalegintzen da; nahi ez duenak bezala, lar nabaritu barik, baina modu eraginkorrean.\n3. Estrategia gaizki ateraz gero, hots, erakundea ez badago prest erabilia izateko, hirugarren faseari ekiten dio: egitura paraleloa sortu, eta berori hauspotu eta bultzatu.\n4. Horrekin batera, nola ez, jatorrizko mugimenduari imajina litezkeen oztopo guztiak jartzen dizkio (ez ahaztu, azken helburua desagerraraztea dela), ekonomikoki itoz (diru-laguntzarik ez, publizitaterik ez...) eta ohiko jarduera eragotziz (legez kanpo utzi, baimenak ukatu, izen ona zikindu...).\nAdibideak, erraz aurki ditzakegu. AEKrekin gertatu zen, Joseba Arregi Kultur sailburua zenean batez ere; eta HABE sortu zuen. Egin-en kontra aritzeko, Deia atera zuen. Hemen-en aurka, Eguna. Egunkaria-rekin ere ahalegindu arren, zorionez, planak porrot egin, eta ezin izan zuen buruan zerabilen egunkari alternatiboa argitaratu. LGTB+ mugimenduarekin prozedurari jarraitu dio lerroz lerro eta fasez fase, azkenean Ortzadar sortuz…\nJubilatuen elkarteekin ere egin berri du. Itzela da mugimendua, tsunami baten modukoa. Euren aldarrikapenek oihartzun izugarria lortu dute; Bilboko Udalaren aurreko elkarretaratzeen isla izan da estatuko komunikabideetan, bai eta kanpokoetan ere… Bada, EAJ bere kordako elkarteren batzuekin bildu eta hasia da jatorrizko mugimenduaren kontra oldartzen. Udaletxeko eskaileretan batzea debekatzeraino heldu da, zentzugabeko aitzakia lotsagarriak erabilita.


Europak osasun-datuen gaineko erreakzioari aurre egin behar dio, EBZ osteko ebazpenarekin - EBko txostena\nBig Data eta datuen babesari buruzko etengabeko eztabaida izango da ziur aski Europako Justizia Auzitegiaren (ECJ) ekimenaren ondoren, 'Safe Harbour' hitzarmena egin zuen AEBetako datuen trukeekin.\nBere ebazpenean, ECJ-k AEBetako gobernua lehertu zuen "bizitza pribatua errespetatzeko oinarrizko eskubidearen funtsa arriskuan jarri zuelako".\nEBren Datuak Babesteko Zuzentaraua eskaintzen duten datu pertsonalen transferentzia hirugarren herrialde batera daiteke, printzipioz, ospatuko beste herrialde horretako datuen babes-maila egokia bermatzen bada bakarrik.\nBaina epaileak erabaki du Safe Harbor-ek ia 15 urte daramatzan operazioa, legez kanpokoa dela Estatu Batuetara transferitutako datuei emandako babes eskasa dela eta. Safe Harbour epailearen arabera aurkitu zen datuen babeseko agintaritza nazionalen gaitasuna zehazteko AEBetara transferitzeko datuak pribatutasun-babesak izan zirela EBren arau juridikoetara.\nAkordioak kontsumitzaileen datu pertsonalak Europatik AEBetara transferitzea ahalbidetzen du pribatutasun arau egokien arabera, Safe Harbor erabiltzen duten 4,400 konpainia baino gehiagok Estatu kideetan jarduteko.\nIrlandako auzitegi batek eman zion kasua EBJri, 27 urteko Max Schrems-i buruzkoa, Facebook-eko erabiltzailea 2008. urteaz geroztik sare sozialen erraldoiak Europako egoitza nagusia Irlandan du. Schrems Austriako zuzenbidean lizentziatuak emandako datuak - eta gunea erabiltzen duten EBko gainerako pertsona guztiak - Facebookeko Irlandako filialetik AEBetako zerbitzarietara transferitzen dira.\nSchrems-ek irlandar datuen babeseko komisarioarekin egin zuen salaketa, ECJren arabera: "Edward Snowden-en 2013-en egindako errebelazioen argiari esker, Estatu Batuetako inteligentzia zerbitzuak (bereziki, Segurtasuneko Agentzia Nazionala) ), Estatu Batuetako zuzenbide eta praktikek ez dute nahikoa babesik ematen herrialde publikoek emandako datuen arabera ".\nIrlandako komisarioak esan zuen Schrems-ek bere sailak ez zuela inolako bide legalik inongo Safe Harbourko xedapenen arabera ikertzerik, azkenean EJKren aurrean lehorreratzeak eragin zezan.\nBigarrenak, berriz, txostena dio: defendatzaile Europako Justizia Auzitegira nagusiak "gomendatu du ahalbidetzen duen AEBetako enpresa azkar-pista EBko herritarren datuen transferentzia atzerrian, kezka hori ari da AEBetako inteligentzia zerbitzuak atzitzen gaineko praktika bukatu Europako legeak eta herritarren oinarrizko eskubide kontraesana. "\nEpailearen defendatzaile general Yves Bot ere kritikatu du Europako Batzordeak bere kezka egin zaio, eta ez bukatzen praktika lehenago.\nAurrekoez alarma kanpaiak osasun komunitateari diren 'Big Datu' erabilera arrazoizkoagoa da ikerketa egiteko kanpaina eta Batzordeak, estatu kideetako eta Europako Parlamentuaren astintzen berme sendoa dela ziurtatzeko artean eslei egingo leku gaixoen pribatutasuna babesteko daude , berebiziko beharrezko datu fluxua osasun ikerketarako aukera bitartean.\nHau izan zen, dagoeneko area konplexu bat, nahiz eta aldez aurretik aste honetan datu-trukea epaia, eta Bruselako oinarritutako Europako Aliantza pertsonalizatua Medikuntza (EAPM) itxaropentsu dela hiru EBko erakundeen artean hiru alderdiko ez da belauna-jerk erreakzioa gisa sartu probokatu datozen datuak Babesteko arautzea hitzaldiak jarraitzeko.\nAliantzak multistakeholder kide, biltzen dituen paziente, zientzialari, profesionalei, ikertzaileei, akademiko eta industria ordezkariak, irmoki uste du Europa erregulatzen gizabanako eta kalitate handiko datuak ikertzaile eta osasun-hornitzaileak sartzeko babes-maila handia eskaintzen duen sistema sentikorrena bat behar du.\nItzuli azpian su-US ere, Obama presidentearen doitasun sendagaiak ekimen Osasun emaitzak jarraitu du urte askotan zehar, biomarkatzaileak gaixotasun askoren garapena aurrez identifikatuz eta aukera berriak ekartzen prebentzio eta terapia da. Bien bitartean, Europako osasun informazioa erraldoi potentzial sarbide dagoeneko etor daiteke AEBetako hori. partekatu behar den arduraz line behera, zerua Europako 500 28 milioi Estatu kideek zehar gaixoen potentzial tratamendu berriak egiteko muga izango da.\nDatuen babesa oinarrizko eta argi hazi gai bat da. EAPM ustez Europako osasun hobetzeko hurrengo urratsak kritikoan datuen erabilera menpe daude; bertan eco-sistema bat eta bertan helburuetarako egokia egiteko modu seguruan eta eraginkorrean sar daiteke eskatzen.\nArgi eta garbi gara ez dago oraindik, Europar Batasuneko Justizia Auzitegiaren epaia argitzen, baina Europan sistema sendoa baina ez gehiago-babes bat dagoela oraindik, bai berme pribatutasuna esker, ezinbesteko osasun datuak partekatu behar arduraz hasiko ahal bada, hau hasiera bikaina izango da. Honek argi eta garbi, laster hasi beharko da, ez delako izua, baina Big Datu izango ez delako irteteko.\nGai erlazionatuak:datu trukeakAEBetan datuak trukeakezaugarrifull-imageportuaOsasun datuen erreakzioaren belauneko erreakzioaMaxMax SchremsSEGURAseguru portuanSchremsAEBetan


Etxea Ikastetxea\tNortasuna\tHistoria\nLa Asunción Miracruz Ikastetxea 1882ko maiatzaren 2an sortu zen Espainian Kongregazioaren hirugarrena izan zen eta munduan 21.na. Ikastetxea 1882ko urriaren 6an inaguratu zen 6 ikaslerekin, Frantziarako bide errealaren ondoan kokatuta. 1883an Ama Fundatzailea Donostiara eraikuntza berrirako lekurik egokiena aukeratzea etorri zen, Mr. Sanson-en planoen gainean Echave arkitekto donostiarra eta Cortázar-ek eraiki zuten.Hasieran elite-barnetegia izan zen neskentzat. 1887an barnetegi handia antolatzen da ordaindu ahal zutenentzat eta doako eskola langile auzoko neskentzat. II. Errepublika-n eta gerra zibilean zehar, ikastetxea aldizka irekita egon zen, 1937ko ekainean berriro betirako zabaldu arte.\n1958an Zentroak aldaketa handia eman zuen: Kongregazioak ordainketa-ikasleak eta doako eskolakoak Ikastetxe bakarrean bateratzea erabaki zuen. Urte horretan urrian Instituto-ko filial bihurtu eta, Batxilergo Teknikoa ematen hasi zen. Halaber , barnetegia kendu eta eskola antolatu zen. 1978an eta inguruko beharrei erantzunez 1997ra arte funtzionatu zuen Gau-Batxilergoa abiarazi zen. 1984-1985 ikasturtean mutilak Haur Hezkuntzako ikasgeletan sartu eta 1992-1993tan misto bihurtu zen BBBtan. 1991-1992 ikasturtean 3 urteko ikasgela abiarazten da. Hurrengo urtean B eredua H.Han ezartzen da. 2002-2003 ikasturtean 2 urteko ikasgela abiatu zen. 2007an ikastetxeak bere 125 urteurrena ospatu zuen. 2010-2011 ikasturtean urte 1eko ikasgela abiarazten da.


Saharar umeak udan etxean hartzeko izena eman daiteke daborduko - Getxo - Hiruka.eus\nKerman Santiago Alkorta 2019-03-27 10:55\nUztailean eta abuztuan etxean saharar umeak hartu gura dituztenek apirilaren 20ra arte izango dute izena emateko epea. Ekimena ATFAL Sahararen aldeko Getxoko Elkarteak antolatu du, Udalagaz elkarlanean.\n“Bi familia ditut, bat Saharan eta bestea Euskal Herrian”, da aurtengo kanpainaren lema. Getxoko egoiliarrek, baita bertan lan egiten dutenek ere har dezakete parte. Umeak 10 eta 12 urte bitartekoak izango dira, Tinduf (Aljeria) errefuxiatu-kanpamentukoak.\nUdalak adierazi du haien egunerokotasuneko “errealitate gordina” ahaztu ahal izango dutela umeek Getxon: “Adingabekoen oinarrizko beharrizanak asetzea da helburua”. Azterketa mediku orokorra, begietakoa eta hortzetakoa egingo diete. Euren bizilekuko klima gogorra saihestea ere helburuetako bat dela adierazi dute udal-iturriek. Bestalde, getxoztarren artean Saharako herriak bizi duen egoeraz “sentsibilitatea” sortzea ere bada asmoa.\nEkimenaren ezaugarriak eta informazio gehiago hemen ikusgai. Izena emateko, 658 751 359 telefonora deitu edo atfalgetxo@gmail.com helbidera mezu bat bidali.


Bai Euskarari Ziurtagiriak 20 urte - Noticias de Gipuzkoa\nrober gutiérrez 17.06.2020 | 08:42\n20 urte bete ditu Bai Euskarari Ziurtagiriak. 20 urte pasa dira, Kontseiluaren ekimenez, Donostian ospatu zen lehendabiziko banaketa ekitalditik, arlo sozioekonomikoan euskarari BAI esan eta lehenengo 231 gizarte eragile haiek konpromisoa hartu zutenetik. Esango nuke agerikoa dela urteotan Bai Euskararik alor sozioekonomikoaren euskalduntzean gizarteari egin dion ekarpena, eragin dituen bilakaerak eta, guztiaren gainetik, azpimarratzeko modukoak direla ziurtagiria duten entitateen urte hauetako urratsak eta lorpenak. Hor dago, beraz, Bai Euskarariren emaria. Harrokeriarik gabe, ausartuko nintzateke esatera esistitu ez balitz, euskararen presentzia urriagoa izango zatekeela alor sozioekonomikoaren eremu guztietan. Espazio berriak irabazi ditugu, euren borondatez, euskaraz lan egiten, euskaraz kontsumitzeko aukerak areago-tzen eta euskaraz bizitzea errazten ari diren sektore guztietako entitate hauei esker. Harro egoteko moduko ibilbidea da Bai Euskararirena, eta pozik egoteko modukoa da Bai Euskarari komunitatea osatzen duten Euskal Herri osoko milaka entitatek urte hauetan eragin dutena.\nGizartearentzat balioa eta aberastasuna sortzen eta gizartearen ongizatea areago-tzen laguntzen jarraituko dugu. Euskara dugu lanabes askok eta askok; eta gero eta gehiago gara aukera hori egiten dugun norbanako eta era guztietako enpresak eta erakundeak. Jakin badakigulako euskaraz bizitzea, euskaraz lan egitea, sortzea, berritzea, ekitea, saltzea eta erostea, egunerokoan euskaraz normaltasun osoz aritzea posible egiten badugu, gure ongizatea eta lurraldearen garapena handiagoak izango direla.\nCorpusaren meza, Andre Mariaren Zeruratzea parrokian.\nBueltan da Usurbe Antzokia.


Haurren Hidroterapia - Guna Zentroa\nUrak duen balio terapeutikoa baliatzen dugu prebentzio eta tratamendurako. Haurren ahalmenak nabarmen indartzen ditu eta organismoaren funtzioak hobetu edo guztiz suspertzen ditu, bai haur konbentzionaletan baita dibertsitate funtzionala dutenengan.\nDituen propietate fisiko, kimiko eta termikoek hainbat patologia tratatzen laguntzen dute: neurologikoak (ictusa, parkinsona, esklerosi anizkoitza), kiroletakoak eta traumatologikoak (tendinopatiak), erreumatikoak (artrosisa, artritisa) eta kardiografia eta arnasketakoak (asma, zirkulazio arazoak).\nHidroterapia gainera, emozio-egoera desberdinak tratatzeko tresna baliagarria da, hala nola, estresa edota antsietatea, horrela ongizate sentsazioa areagotuz.\nSaioaren iraupena 30 minutukoa da\nSe el primero en opinar sobre “Haurren Hidroterapia” Utzi erantzuna


aurki.com > Jarioa > Pertsonalak > Maiteren txokoa\nUdan ere zinera\nBada denbora zinera joaten ez nintzela baina astebukaera honetan bitan izan naiz egin duen eguraldiarekin arraroa dirudi, ez bainaiz tokiren batean sartzearen aldekoa horrelakoetan, aire librean egotea dut gustuko!! Hala ere, horrela tokatu da oraingoan udan pelikula dezente estreinatzen dira, lehenengo Hancock izan zen ostiralean, sarrerak zozketa batean tokatu zitzaizkidala eta horixe, oparia aprobetxatu behar! entretenigarria pelikula atzo [...] 2008/07/22 - 18:00:06\nKontziente naiz gaur egun futbola negozioa dela batez ere, eta jokalari batzuk erregeen pare bizi direla eta hori dena oso injustua dela eta erabat ados nago. Baina futbolaren esentzia gaur egungo festa mediatiko horretatik kanpo geratzen da benetan bizi dugunontzat, hau da, talde baten jarraitzaile izateak sorrarazten dizkizun sentimenduak zirko guztitik aparte daude. Nik garbi daukat [...] 2008/06/10 - 10:34:01\nAntzinako kondaira txinatarra\n2008/06/06 - 10:30:01\nPoesiaz beteriko narrazioa\nOrain egun batzuk agindu nuen istoriotxoa bidean da eta bitartean irakurtzen amaitzear nagoen liburu bati buruz hitz batzuk: " Ez da gaua begietara etortzen " , Felipe Juaristiren nobela, abenduan erosi nuen Durangoko azokan eta nahiz eta orrialdeei erreparatuz motza dela eta azkar bukatzeko modukoa dela iruditu, hilabete pasa bada hasi nintzela. Kontua da esaldi bakoitzaren pisuak atal bakoitza luze [...] 2008/06/02 - 10:24:02\nHAU DA HAU! Azkenean bueltan!\nEz da gustura ez nengoelako, ez da aspertu egin nintzelako egunerokotasunak jan egiten gaituela eta hori da nire aitzakia bakarra. Lehenengo astebete ezer idatzi gabe, ondoren hilabete eta konturatzerako, denboraldi luzeegia nire txokoa abandonatua izan dut. Ikasturtea bukatzen ari denez, nire esperantza eta nahia da berriz ere biziberritzea. Gaur ikasle batekin landu dudan istoriotxo batek berpiztu du [...] 2008/05/30 - 10:19:03\nKros misto famatua\n2007/12/04 - 10:23:21\n2007/11/27 - 03:15:28\nHondartzaren beste aurpegia\nKanpoko jendeak Zarauzko hondartzaren argazki bakarra izan ohi du memorian baina herritarrok garai bakoitzean modu batera ikusten dugu. Udazkenarekin batera, urteen poderioz tradizio bihurtu diren plaieroen hasiera hurbil da. Atzo izan genuen lehenengo bilera taldeek eta aurten nesken ligak marka berri bat jarri du eta 12 edo 13 talde izango gara. Duela 3 urte hasi [...] 2007/10/02 - 04:04:05\n2007/09/24 - 03:52:15\nOlaturik gabeko txapelketa\nGure herria duen hondartzagatik da ezaguna neurri handi batean eta orain dela urte batzuk, irailean ospatzen zen nazioarteko surf txapelketak ere jende asko erakartzen zuen. Gero, zenbait urtetan hutsune bat egon da baina aurten surfzale eta gainontzeko herritarrak, txapelketaren berretorrerari so geunden. Itsasoarekin ordea, ezin da ezer ziurtzat eman eta dena perfekzio osoz antolatuta ere, [...] 2007/09/14 - 03:40:05


Txina basatia eta ikusgarria - bizkaie.biz\nLurreratu eta segundu batzuk nahikoa dira jaubetzeko lurraldean Txinako bost izar beilegi dituan bandera gorria ikusi arren, Xinjiang eskualdea beste gauza bat dala. Etnia nagusiaren begi zeihar eta arpegi biribilik ia ez dogu ikusiko eta turkiar jatorriko eta erlijino musulmaneko uigur etniaren arpegiera gogor eta mendebaldartutakoak nagusi dira. Txinako urietan bazter guztiak jaten dituan gris kolorea desagertu eta Taklamakán basamortuko okre edo gorri-horiak eta Kazajistáneko muga inguruetako berdea sano deigarriak dira. Zeruak, ganera, Asiako erraldoian ia galarazota daukan urdin sendo eta argia berreskuratzen dau.\nDuda barik, Txinagaz zerikusirik ez dauen mundua da. Pekinek herrialde osorako zehaztutako ordu ofizialak be ez dauka hemen indarrik, izan be, Txinako uriburutik Xinjiangeko mendebaldeko muturrera 4.000 kilometro dagoz eta ofiziala ez bada be, Txinan baino ordu bi atzerago doaz. Hori bai, kontu handia izan behar da garraiobideren bat hartu nahi dogunean, txarteletan erregimen komunisteak zehaztutako ordutegi ofiziala adierazoten baita.\nEdozelan be, aireportutik uriaren erdialdera bitarteko bidaia egiten dogunean be konturatzen gara Xinjiangen makinatxu bat arazo izango doguzala.\nTerminaletik urten barik bidaiariok hiru kontrol zorrotz pasau behar doguz eta identifiketeaz gan, goitik behera miaketea egingo deskue. Ganera, armaz josita dagozan talde berezietako soldaduek hur-hurretik jagoten deuskue. Hori gitxi ez balitz, eskualdean zehar edonon topauko doguz poliziaren kontrolak tanke eta enparauakaz eta beste behin oso hur sentiduko doguz fusil erdiautomatikoak. Bateren batek iges egiteko amesik baleuko, asfaltoan untzeak be agiri dira.\nXinjiangek bizi dauen egoerea eta Tibetekoa oso antzekoak dira. Uigur etniakoen artean independentziaren aldeko mobimentuak be sortu dira eta Alderdi Komunisteak ezartzen deutsen menpekotasun ekonomiko eta kulturala salatzeaz gan, Txinan hainbat eraso egin ditue. Kashgar uri zaharrean bikain ikusten da hori, sasoi batean Asia Erdialdean kulturearen erdigune garrantzitsuenetakoa eta Setaren Ibilbidean ardatza izan zan eta gaur egun, barriz, probintziako mendebaldeko muturrean kokatuta eta orain 2.000 urte inguru egurrez eta pezoz eregia hondamendian dago, indusmakinak sartu eta bazterrak hondatzen hasi dira.\nAgintariek dinoe etxebizitza gehienek ez dituela gitxieneko segurtasun baldintzak beteten sute eta lurrikarei aurre egin ahal izateko eta, beraz, eraikin zaharren % 85 botatea aurreikusten dauen urigintza plangintzea onartu dabe. Etxe zahar horreen ordez hasi dira honezkero zahar etxurako hormigoizko blokeak agertzen. Horixe da Txinaren estrategia, mendeak dituen eta balio historiko handiko lekuak turismorako parke bihurtzea, hain zuzen be. Zorionez oraindino badagoz jatorrizko uri zaharraren aztarna batzuk baina bisitau gura izan ezkero, azkar joatea komenidu da ze urte bi barru edo han ez da ezer geratuko.\nHalan da be, nekazaritza-inguruetan, biziteko egokiak izan ez arren, luzaroan eutsiko deutsie exostismoari eta paisajearen edertasunari eta hori guztia Kashgaretik pare bat orduan kotxez. Mendiak baino mendikateak dagoz hemen eta hatxarteak Marte planetan girotutako film batekoak emoten dabe. Lurra gorri-gorria da eta mendi tontor altuenetan, barriz, edurra ikusten da. Noizbehinka personaren bat agertzen da meskita inguruetan baina hori ez da normalena izaten. Artaldeetan be ez dago artzainik. Hemen naturea garbia, basatia eta ikusgarria da. Jentea ikusi gura izan ezkero, domeketako azokara joatea nahikoa izango da. Merezidu dau Kashgaretik azokea egiten dan lekura bitarteko 25 kilometroak egin eta eskualdeko abeltzainen ikuskizuna hurretik ikustea; okasinorako ondo garbitu eta apaindutako abereak eroaten ditue, ardiak, behiak, astoak eta gameluak be bai. Lehenaldira bidaia ederra da eta ganera okela freskoagaz egindako pintxoak probau ahal izango dozuez. Dana dala, espaloian ikusgai jarten dituen hildako artxoen buruak ez dira ez ikuskizun ederra.\nNaturea maite dabenek nahitaez jo beharko leukie Kazajistángo muga inguruko Kanas lakura eta horrezaz ganera, paraje horretako etniak nomada bizimodua darabil eta euren kolore eta ohitura eta tradizinoakaz be gozauko dabe bisitariek. Halan da be, inguru horrek Txinako turismoa erakarri dau eta dagoeneko ez da hain gozagarria eta lasaia, izan be, turistaz ganezka heltzen diran autobusen eta souvenir denden ugalketearen eraginez, irudia asko aldatu da. Txinako garapen ekonomikoak ekarri dau egorea barri hori eta gatxa izan arren, oraindino posible da gida baten atzetik doazen persona taldeak bazterrean ixtea; erremedio onena da lekurik ezagunenetara ez joatea edo leku horreetara joateko beste bide batzuk erabiltea.\nTurpan uria oasia da, benetan ederra eta gomendagarria, bertan egiten dabe Txinako ardaorik ospetsuena. Ganera, bertatik 7 bat kilometrora Jiaoheko aztarnak bisitau daitekez jente larregi barik. Orain 2.000 urte inguru gotorleku moduan eregitako eta 6.000 lagun ingururen bizitokia zan herriko kaleetan hara eta hona ibili daiteke ezelako traba barik. Munduan diran uri zaharren artean ondoen konserbetan dan uria da, Xinjiangera doazenek bisitetan ez daben uria, Txina ez dan Txina baten erakusgarri.


Jaien ordezko ekitaldiak eta Txosna batzordeak egindako eskaera aztergai gaurko Tokiko Gobernu Batzarrean — Berbia\nUdako etenaren ondorengo lehenengo batzarra izango da\nAurten ere ez dira San Migel jaixak ospatuko baina jaien ordezko kultur egitaraua prestatu du udalak, herriko eragile ezberdinekin elkarlanean, iaz bezala. Egitarauan musika nagusi izango da baina herri kirolak, bertso jaialdia, mus txapelketa eta artzain txakur txapelketa ere jaso dira. Ekintza gehienak plaza ondoko jolasgunean jarriko den karpan gauzatuko dira. Gaia asteartean bildu zen kultura batzordean aztertu zen eta gaur gobernu taldeari aurkeztuko zaio, egitaraua eta aurrekontua onartu ditzan.\nEra berean, Txosna batzordeak egitarau osagarria prestatu du eta hori aurrera eramateko baimena ez ezik, dirulaguntza eta zenbait material eskuratzeko eskaera bideratu dio udalari. Gai hori ere gaurko Tokiko Gobernu Batzarrean aztertuko da.\nLankidetza hitzarmen baten inguruko xehetasunak ere emango zaizkie gobernu taldeko kideei arratsaldeko bileran. Udalaren eta Txanda elkartearen arteko lankidetza publiko-pribatuko hitzarmena Hirigune programaren baitan kokatzen da eta Eusko Jaurlaritzak ematen dituen dirulaguntzak eskatzeko ezinbesteko baldintza da. Lankidetza hitzarmen honetan merkataritza sustatzeko 2021eko ekintzak zehazten dira, bai udalak sustatzen dituenak baita Txandak antolatutakoak ere. Hirigune programaren baitan udalak eta Txandak urtero izenpetzen duten lankidetza hitzarmen hau, udalak merkatari elkarteari eman ohi dion urteko dirulaguntzaren osagarri da. Sektorea sustatu, profesionalizatu eta elkartegintza indartzeko helburuz aurten egiten ari diren ekintzetarako 20.000 euroko gehienezko dirulaguntza onartu zuen udalak, uztaila amaieran. Baina xehetasunak arratsaldeko bileran emango dira.\nUdako etenaren ondorengo lehenengo Tokiko Gobernu Batzarra izango da gaurkoa. 17:00tan hasiko da.


Lan esparruan berdintasuna sustatzeko formazioa jaso dute 30 enpresak - Artikulua - Gipuzkoa ETORKIZUNA ORAIN\nLan esparruan berdintasuna sustatzeko formazioa jaso dute 30 enpresak\nSoldata arrakala izan dute hizpide Erantzukide Sarearen jardunaldian.\nGipuzkoako Foru Aldundiak sortutako Erantzunkide Sarea osatzen duten 30 enpresa eta erakunde elkartu dira gaur Bergarako Miguel Altuna LHII zentroan, lan esparruko hainbat eremutan ematen den soldata arrakalaren inguruan gogoeta egiteko. Hiru helburu nagusi izan ditu formakuntza saioak: enpresei emakume eta gizonen soldata desberdintasunak aztertzen laguntzea, desparekotasunean eragina duten alderdiak identifikatzea eta desberdintasun horiek nola ekidin azaltzea.\nHiru orduko iraupena izan du jardunaldiak. Bertan, Miren Elgarresta Berdintasuneko foru zuzendariaren irekieraren ondoren, soldata arrakalari buruzko hausnarketa bideratu du Silvia Muriel adituak, hitzaldien eta saio praktikoen bidez. Ordainsari desparekotasunean eragina duten faktoreak azaldu eta desberdintasunak murrizteko estrategiak plazaratu ditu, Ikertaldeko Isabel Arrillagaren laguntzaz. Aldi berean, sareko enpresek esparru honetan bizi duten egoeraz hitz egiteko aukera izan dute. Gaia lantzeko ariketa praktikoak eta hausnarketa bateratuak gauzatu dituzte, amaitzeko, lurraldeko enpresen errealitate desberdinak eta esperientziak partekatuz.\n2018an sortu zuen Gipuzkoako Foru Aldundiak Erantzunkide Sarea lurraldeko enpresa eta erakundeetan kontziliazio erantzunkidea sustatu eta emakumeen eta gizonen berdintasuna bultzatzeko, Etorkizuna Eraikiz ekimeneko proiektu esperimental gisa. Bergarakoa izan da ekimen honek aurten dagoeneko egindako hirugarren formazio jardunaldia; datozen urteetako helburua geroz eta enpresa zein eragile gehiago inplikatzea da, Gipuzkoako errealitatea parekideagoa izan dadin.


Cambes-en-Plaine - Wikipedia, entziklopedia askea.\n49°13′57″N 0°23′06″W / 49.2325°N 0.385°W / 49.2325; -0.385Koordenatuak: 49°13′57″N 0°23′06″W / 49.2325°N 0.385°W / 49.2325; -0.385\nAnisy, Biéville-Beuville, Épron, Mathieu, Saint-Contest eta Villons-les-Buissons\n1.738 (2018ko urtarrilaren 1a)\n881 (%50.7) 841 (%48.4)\nCambes-en-Plaine Frantziako udalerria da, Calvados departamenduan dagoena, Normandia Beherea eskualdean. 2013an 1.514 biztanle zituen.\n2007an Cambes-en-Plaine udalerrian erroldatutako biztanleak 1.474 ziren. Familiak 516 ziren, horien artean 71 pertsona bakarrekoak ziren (29 bakarrik bizi ziren gizonak eta 42 bakarrik bizi ziren emakumeak), 176 seme-alabarik gabeko familiak ziren, 235 seme-alabak dituzten bikoteak ziren eta 34 seme-alabak dituzten guraso-bakarreko familiak ziren.\n2007an 547 etxebizitza zeuden, 528 familiaren etxebizitza nagusia ziren, 5 bigarren erresidentzia ziren eta 14 hutsik zeuden. 534 etxeak ziren eta 13 apartamentuak ziren. 528 etxebizitza nagusietatik 396 bere jabearen bizilekua ziren, 128 alokairuan okupaturik zeuden eta 4 doan lagata zeuden; 5 etxek gela bat zuten, 5 etxek bi zituzten, 38 etxek hiru zituzten, 114 etxek lau zituzten eta 365 etxek bost zituzten. 486 etxek euren parking plaza propioa zuten azpian. 173 etxetan ibilgailu bat zegoen eta 341 etxetan bat baino gehiago zituzten.\nCambes-en-Plaine udalerriko biztanleria-piramidea 2009an .\n2007an lan egiteko adina zuten pertsonak 1.027 ziren, horien artean 705 aktiboak ziren eta 322 inaktiboak ziren. 705 pertsona aktiboetatik 660 lanean zeuden (331 gizon eta 329 emakume) eta 45 langabezian zeuden (23 gizon eta 22 emakume). 322 pertsona inaktiboetatik 104 erretiraturik zeuden, 168 ikasten zeuden eta 50 "bestelako inaktibo" gisa sailkaturik zeuden.\n2009an Cambes-en-Plaine udalerrian 502 unitate fiskal zeuden, 1.497 pertsonek osaturik. Pertsona bakoitzeko diru-sarrera fiskalaren mediana urteko 24.654 euro zen.\n2007an zeuden 29 komertzioetatik, 1 janari enpresa zen, 6 eraikuntza enpresak ziren, 4 ibilgailuen saltze eta konpontze enpresak ziren, 2 garraio enpresak ziren, 1 informazio eta komunikazio enpresa zen, 2 finantziazio enpresak ziren, 3 zerbitzu enpresak ziren, 4 administrazio publikoko enpresak ziren eta 6 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 6 zerbitzu publikoetatik, 1 posta bulegoa zen, 1 autoeskola, 1 margolaria, 1 zurgina, 1 iturgina eta 1 ile apaindegia.\n2000. urtean Cambes-en-Plaine udalerrian 6 nekazaritza-ustiategi zeuden, 498 hektarea erabiltzen.\nÉpron (1,5 km)\nSaint-Contest (2,3 km)\nAnisy (2,3 km)\nVillons-les-Buissons (2,6 km)\nAnguerny (4,0 km)\nColomby-sur-Thaon (4,2 km)\nBiéville-Beuville (4,4 km)\nAuthie (4,4 km)\nPériers-sur-le-Dan (4,5 km)\nCairon (4,8 km)\nSaint-Germain-la-Blanche-Herbe (5,1 km)\nHérouville-Saint-Clair (5,2 km)\nRosel (5,4 km)\nPlumetot (5,6 km)\nBasly (5,8 km)\nBNF: 152475394 (data)


Voynich eskuizkribuaren misterioa — Gaztezulo\nVoynich eskuizkribuaren misterioa\nVoynich eskuizkribuaren misterioa Inork ulertzen ez duen hizkuntzan eta ezagutzen ez den garai batean idatzitako liburu misteriotsua. https://www.gaztezulo.eus/albisteak/voynich-eskuizkribuaren-misterioa https://www.gaztezulo.eus/albisteak/voynich-eskuizkribuaren-misterioa/@@download/image/Captura de pantalla 2017-08-22 a las 10.37.36.png\nInork ulertzen ez duen hizkuntzan eta ezagutzen ez den garai batean idatzitako liburu misteriotsua.\nEzagutzen al zenuen Voynich eskuizkribua? Misterioz inguratutako liburu ilustratua da, eta mendeak dituen arren, oraindik egun inor ez da gai izan dokumentu honen orrietan gordetzen diren sekretuak argitzeko.\nIzena bera ere, ez da jatorrizkoa; eskuizkribua Wildrid M. Voynich espezialista lituarrak aurkitu zuen XIX. mendean, baina karbono 14aren frogaren arabera, izkribua 1404 eta 1438 urte bitartean idatzi zen.\nIrudiz eta ilustrazio koloretsu eta arraroz betetako liburua da, landareak, astronomia, horoskopoa eta bestelako ametsetako marrazkiak biltzen dituena. Ur berdeko piszina batean bainatzen diren emakumeak, sirenak, piztia exotikoak...\nEta arraoena, idazteko erabilitako hizkuntza da. Ikerlari asko saiatu diren arren, orain arte inor ez da orrialdetan idatzitako hitzak deszifratzeko gai izan. Egun, Yale Unibertsitateko liburutegian aurkitzen da, liburu arraroen atalean gordeta. Asko izan dira bere sekretuak aireratzen saiatu diren kriptografo eta hizkuntzalariak, eta emaitzarik lortu ez dutenez, liburuak ez duela egiatan ezer esaten ondorioztatu dute batzuek.\nDena den, Zipf legearen arabera (lege horrek bereizten ditu asmatutako hizkuntzak eta benetan erabilera izan dutenak), liburua idazteko erabilitako hizkuntza benetakoa da, ez asmatua. 2009an, Arizonako Unibertsitateko ikertzaileek %95eko fideltasuna eman zioten eskuizkribuari, benetan Erdi Aroan idatzitako dokumentua dela forgatuz.\nHalere, asko dira liburu hau inguratzen duten misterioak: non idatzi zuten? Nork? Zertarako? Italia iparraldean izango ote zen, Milan edota Venezia aldean? Edo beharbada Mexikon idatzi zuten? Oraindik argitzeko dago!


Burujabetza, autogestioa, zaintza eta musika • ZUZEU\nBurujabetza, autogestioa, zaintza eta musika. “Esna harrapa gaitzala”, ez dakigu zerk, baina datorrena datorrela begiak zabalik hartuko dutela jakinarazi dute Ernai eta Aitzinako gazteek. Martxoak 25etik 28ra Laudion egingo dute Gazte Danbada; gazteek bizi duten egoera prekarioaren aurrean, ahaldundu eta euren buruen jabe izan nahi dutela aldarrikatzeko.\nHiru egunez, burujabetza landu eta praktikara eraman nahi dute, “bestelako herri baten aldeko borroka hauspotuz”. Hiru gako nagusi izango ditu aurtengo topaketak: musika, zaintza eta elikadura.\nAntolaketa eredua landu nahi dute gazte topaketetan, txikitik iraultzen eta eraldatzen hasteko. Horretarako kanpoko errealitateak ezagutzeko eta elkarlan-sareak sortzeko aukera ere izango da; besteak beste, herrialde katalanetatik, Irlandatik, Brasiletik, Hego Afrikatik eta Eskoziatik etorriko dira ordezkaritzak.\nFormakuntza izango da hiru egunetako protagonista nagusia, baina ez bakarra. Hainbeste gazte toki berean batuta festa giroa ezinbestekoa izango da. Horregatik, aurten musikari gazteei aukerak eskaintze aldera “Oholtza gainean bakerik ez” ekimena abiarazi dute. Izena eman duen talde orok izango du Gazte Danbadan kontzertua eskaintzeko aukera.\nBurujabetza, autogestioa, zaintza, musika… osagai ederrak izan daitezke bestelako herri bat sortzeko.\nAitzina, Ernai, gazte danbada\n5 pentsamendu “Burujabetza, autogestioa, zaintza eta musika”-ri buruz\nix 2016-02-21 12:58\nLehen bizirik iraun nau zuen herri bat ginen, orain badirudi indar guzti hori beste edozertara desbiatzeko nahia dagoela….nork eragina?? ze helbururekin??\nIndependentzia nahi zuten beste nazioetan probatutako formula, alde batetik mugitzen den jendea ikara ezazu sekulako errepresioaz eta beste batetik eskeini jende horri beste helburu eroso eta inofensibo batzuk, helburu asko taldeetan dispertsatu daitezen eta zure estatuarentzat inofentsiboak (edo askotan lagungarriak) diren helburuak.\nGure kasuan, lehen denok herri honen independentzia, herri honen bizirautea, euskeraren altxorra…..orain, batzuk feminismoa, besteak marxismoa, bestea inmigrazio alde, besteak etxe okupatuak, besteak, hau da, Europako edozein hiriburuko zona marginatuetan topa dezakeguna………… bitartean Europako herri zaharrena desagertzen.\nZorionak Euskal Herriko ezkerra, azkenean Espaniarentzat inofentsibo billakatu zarete.\nautrigon 2016-02-21 13:09\nEtxebizitzarena ia parlamentuan erabakita badago, zer ari gea eskatzen?\nAuteskundeak datozelaka norbaitek bere konkista dela eztu ba aditzera eman nahiko iada parlamentuak erabakita dagoen zerbait?\nEtxebizitzaren asuntoa oso grabea da eta bai eskuina bai ezkerra jendea engainatzen ari zarete, etxebizitzarekin dagoen erazo nagusia arantzago doa, lehen pertsona baten soldatarekin etxebizitza,familia ,autoa bizitza proektua mantendu zitezkeen, orain bi pertsonen soldatekin ezta etxebizitza ere, “limosna” bailitzan etxebizitzarako erraztasunak ematea ondo dago, baina ez autoengainatu, ezin baduzu zure berezko errekurtsoekin sistemaren esklabu marginatu bat zara, eta badirudi mugimendu guzti hauetan inork ez duela SISTEMA EKONOMIKO BERRI HAU dudan jartzen.\nZorte hon sistemak emandako LIMOSNEKIN.\nSugar 2016-02-22 15:28\nDuela 35 urte langile arrunt batek zuen eroshalmena izateko , gaur egungo mileurista delakoak, 3000 euro irabazi beharko zun.\nGauza da produktibitatearen igoerak ez direla langileen sodata ta baldintzetan isladatzen, igoera hoien etekinak enpresen jabeak ta akzionistak eramaten dituztela.\nTa horrela berdin du zenbat produzitu daiteke, gutxi batzuk ia guztiarekin gelditzen badira, ez da besteentzako egongo.\nPentsioekin adibidez, daramate 50 urte erraten pentsioak bideraezinak direla, horretarako biztanleria aktiboaren datuak ematen dute ta gero proiekzio batzuk egiten dituzte, gauza da , ikerketa hoietan ez dutela dena kontuan hartzen, bakarrik beraientzako onurgarria dana.\nDiote 3 langile behar direla pentsio bakarra ordaintzeko ta nola zaharrak gazteak gutxiago izan dira zaharrekin alderatuta, pentsioak bideraezinak direla.\nBuruz ari nahiz baina duela 5 edo 6 hamarkada, Espainiako langileriaren %10a landan egiten zuen lan, pentsioen “jakintsuen” iritziak jarraituz, haur egun 3 milioi pertsona egon behar ziren landan lan egiten guztiei jaten emateko.\nGauza da gaur egun langileriaren %3a edo egiten duela lan landan ta duela 5 hamarkada baino gehiago produzituz, zergatik? Ba kontuan izaten ez duten produktibitatearengatik.\nPenstioekin berdin, gaur egun %8a edo gastatzen dugu ta erraten dute hamarkada gutxi barru %15a izango dela ta hori bideraezina dela.\nTa matematikak zer diote?\nBa demagun produktibitatearen igoera %1,5ren bueltan mantenduko dela (haundiagoa izan da baina tira).\n2007tik 2060 arte produktibitatea %1,5 igotzen bada, PIBa 2,23 aldiz egingo zukeen gora.\nBeraz 2007an PIBa 100 bazan ta hoietatik 8 pentsioetara bazihoan, 92 gelditzen ziran beste gauz guztientzako.\nBaina 2060an PIB 223 izango zan ta hortik %15a kenduta (33), 190 geldituko zan beste gauz guztientzako, beraz gaur egun baino askoz gehiago.\nGauza da enpresak produktibitatea igotzen duenean, lan orduaz murriztu ordez, etekinekin gelditzen dira ta jendea botatzen dute.\nHori zuzenean gehiengoaren ondamendia dakar.\nGainera pentsio biderezinenak pribatuak dira, krisian 5 bilioi dolar galdu zituztenak, herri askotan pentsio pribatuak ordaintzeko gai ez dira izan arruinatu direlako, baina hainbeste diru danez, hori kontrolatzen dutenak izugarrizko dirutza irabazi dezakete, beraz penstioak pribatizatzea nahi dute.\nAzkeneko mendean BPG bider 24 egin du baina biztanleria bider 3, hori erran nahi du askoz gehiago dagoela guztientzako, ta guztiak izan ordez, gutxi batzuk inoiz baino ondasun gehiago dituzte.\nPooduktibitatearen igoera ta teknologiak, bizitzak hobetzeko erabili ordez, gizartea suntsitzeko erabiltzen ari dituzte.\nBukatzeko Suedian edo Suizan (eztet gogoratzen) 6 orduko lanaldiak ezarri dituzte, ezarri dituztenak diote gehiago produzitu ta irabazten ari dutela, ta langilei soldatak murriztu gabe.\nMikelats 2016-02-22 16:49\nEuskal Herri aske bat sortzeko helburuarekin gazteria indartsu, sano eta buruargi bat lortzeko egon beharko liratekeen mintegiak (etnografia, folklorea, filosofia, bertako kirolak, borroka arteak…) beharrean zirko eta mikromatxismoen inguruko tailerrak eta beste hainbat zabor, gazteriaren suntsipen moralerako osagai perfektuak itxura “alternatiboz” mozorrotuta. Badirudi gure buruari harriak botatzea geroz eta gustukoago dugula.\nGazte disidente bat\nHego 2016-02-22 19:35\nYoutuben sartu, gazte danbada bilatu eta hara! “Gizon tailerra”, “Pantojismoa eta feminismoak”, “Zirko tailerra”, Topatuko erreportariak pailazo jantzita gazteak elkarrizketatzen…\nJai daukagu Euskal Herriko gazte “iraultzaile” hauekin!


Seisidak azterketa bat hasi du GIBaren diagnostiko berantiarraren arrazoiak zehazteko | Consumer\nSeisidak azterketa bat hasi du GIBaren diagnostiko berantiarraren arrazoiak zehazteko\nKalkuluen arabera, EBn HIESa duten pertsonen %30 inguru ez daude diagnostikatuta\nHiesaren Diziplinarteko Espainiako Elkarteak (Seisida) GIBaren bidezko infekzioaren diagnostiko berantiarrean eragiten duten oztopo psikosozialak zein diren jakiteko ikerketa hasiko du. Arazo hori gero eta agerikoagoa da munduko herrialde askotan. Estatu Batuetan GIBa duten pertsonen %25ek ez dakite infekzioa dutela. Europako Batasunean (EB), daturik ez duten herrialde asko dauden arren, HIESa duten pertsonen %30 gutxi gorabehera ez dago diagnostikatuta; HIESaren Plan Nazionalaren zenbatespenek, berriz, antzeko zifrak ematen dituzte Espainiarentzat.\nGizarteak adierazten du diagnostiko berantiarreko prebalentzia handiagoa dagoela pertsona heterosexualetan, bereziki gizonetan, etorkinetan, 40 urtetik gorakoetan eta prestakuntza-maila baxua eta gizarte-bazterkeriako arriskua duten pertsonetan. Gainera, diagnostiko berantiarrak “ondorio garrantzitsuak” ditu, bai norberaren osasunean bai publikoan. “Diagnostikoa ezagutzen ez dutenek ezin dute tratamenduaz baliatu, eta, beraz, handitu egiten da gaixotze- eta heriotza-arriskua. Bestalde, beste pertsona batzuen infekzioaren jatorria izan daitezke. Hala, Osasun, Gizarte Politika eta Berdintasun Ministerioaren kalkuluen arabera, infekzio berrien %54 kutsatuta zeudela ez zekiten pertsonei zor zaie”, adierazi dute Seisidatik.\nArazo horrek ondorio ekonomikoak ere baditu; izan ere, diagnostikatu gabeko pertsonen tratamenduaren eta zainketaren kostua handiagoa da diagnostikatuko balitzaie baino. Gizarte honentzat, azaldutako egoerak behartzen gaitu bigarren mailako prebentzio-jokabide batean (GIBaren proba egitea, esaterako) egon daitezkeen “determinatzaileak eta oztopoak” hobeto ezagutzera. Hala ere, faktore horiek “gutxi” aztertu dira Espainian. Ikerketa batzuek zenbait aldagairi buruz hitz egiten dute, hala nola GIBari buruzko informazio-maila baxuari buruz, estigmaren beldurrari buruz, oztopo logistikoei buruz edo probaren tokietan konfidentzialtasunik ez izateko beldurrari buruz, besteak beste.\nAzterketa honen azken helburua errealitatea hobeto ezagutzea izango da, gaur egungo atzerapen diagnostikoaren arazoari aurre egiteko esku-hartzeak diseinatzeko. Gainera, helburu zehatz batzuk planteatzen dira, hala nola GIBa duten pertsonen kolektiboetan diagnostikoan atzeratzearen arrazoiak zehaztea, GIBaren proba egin duten pertsonen kopurua ezagutzea eta biztanleria orokorrak GIBaren proba zergatik ez den egiten eta zergatik egiten den aztertzea.\ngizarte-bazterketa hies infección-eu tratamendu


Eibar historian zehar — Eibarko Udala\nAtal honetan gure hiriaren bilakaera markatu duten gertaera historikoak eta bilakaera ezagutu ahal izango dituzu.\nEibarko Udal Artxiboak ezagutzera eman ditu Iruñeko Kartzela Probintzialean 1934 urteko urrian atxilotutako 238 eibartarren izenak.\nHistorikoki Greba Iraultzaile Orokorra edo 1934ko Urriko Iraultza izenez ezagutzen diren Espainiako gertakarien 85. urteurrena betetzen da urrian.\nEibarko Udalaren Artxiboak, gure herriak efemeride historiko hartan eduki zuen garrantzia kontuan izanik, aditzera eman nahi du dokumentu bat, zeina egun haietan gertatukoaren lekukoa baita: hil hartan Iruñeko Kartzela Probintzialean egondako eibartar presoen izenen zerrenda, hilaren 5ean armagintza herrian izandako gertaerak zirela-eta hara eraman zituztenak. Datuok Nafarroako Errege Artxibo Nagusia dagoen agiri originaletik hartutakoak dira.\nDokumentuak argi eta garbi azaltzen ditu 238 pertsonen izen eta abizenak —haien artean 4 emakume—, 1934ko urriaren 31n Iruñeko Kartzela Probintzialean zeudenak, Auzitegi Militar Berezi baten eskuetan. Halaber, adierazten du bakoitza zein egunetan atxilotu zuten eta zein egunetan atera ziren libre, hil hartan bertan, atxilotutako 59.\n1933ko urriko hauteskunde orokorren ondoren, Alderdi Errepublikano Erradikalak gobernua osatu zuen, Alejandro Lerroux bere liderra zela eta gorteetan CEDAren laguntzarekin. Hurrengo urtean, urrian, eskuineko alderdiek Alderdi Errepublikano Erradikalari laguntza parlamentarioa kendu zioten eta gobernuan parte izatea eskatu zuten. Hori dela eta, Alcalá Zamora Errepublikako lehendakariak adierazi zion Lerrouxi bere gabinetean Eskuineko Alderdi Elkarteko hiru ministro jartzeko. Hala ere, ezkerreko alderdiek ez zituzten izendapen hauek onartu, bereziki PSOEk, zeinak UHTrekin batera greba orokorra deitu zuen herrialde osoan. Greba modu iraultzaile batean egin zen 1934ko urriaren 5etik 12ra bitartean.\nGure herriari dagokionez, gertaerak urriaren 5ean hasi ziren goizeko lau eta erdietatik aurrera, tren geltokiaren inguruan militante sozialisten eta guardia zibilen artean tiroketa bat izan zenean. Hortik aurrera, beste gertaera hauek izan ziren: Guardia Zibilen Kuartelari eraso zioten, Armeria Eskola okupatu zuten, Espainiako Arma eta Munizioa Elkartearen lantegiari eraso zioten, Carlos Larrañaga Eibarko Circulo Tradicionalistaren lehendakaria erahil zuten, Arma probalekuari eraso zioten, eta guardia zibilek eta asalto guardiek osatutako tren konboi bat tirokatu zuten. Hala ere, egun horretan arratsaldeko ordu bata inguruan matxinatuen artean etsipena nabaritzen hasi zen. Mugimendu iraultzailea ez zen Espainia osoan garaitzen ari, eta herrian indar publikoek aurre egiten jarraitzen zuten. Gainera jakin zen bi infanteria konpainia zetozela Gasteizetik Eibarrera matxinadarekin bukatzeko. Arratsaldeko ordu bietan, errendizioaren bandera zuria jarri zuten udaletxeko balkoi nagusian.\nZerrenda kontsultatu SAKATU HEMEN.\nAgiri originala. NEAN. Nafarroako Foru Aldundiaren Funtsa


Etxe klasikoen barruko diseinua Barruko diseinua txalet prezioak Constanta Bukarest - Nobili Barne diseinua, estudioa, arkitektoa, diseinatzailea, enpresak, diseinua, prezioak\nBarne diseinua etxe etxe apartamentu giltza eskuan\nbarne diseinua etengabeko prezioak\tbarruko diseinua bucuresti enpresetan\tetxeko estiloko diseinu klasikoa\tbarruko diseinu klasiko modernoaren prezioa\tluxuzko etxeko diseinu klasikoa\tinteriorismoko luxuzko villa etxea\tbarruko diseinua 3d\tbarrualde klasiko modernoa\tbarruko eta kanpoko etxeak\tetxea eta barne diseinua\tbarruko eta kanpoko etxe proiektuak\tbarruko diseinua\tluxuzko barrualdea diseinatzeko prezioak\tbarruko diseinua galati prezioak\tbarruko diseinu enpresak braila prezioak\tbarrualdea diseinatzeko enpresen brasov prezioak\tbarruko diseinu enpresak prahova\nGure 3D barruko diseinu zorroaren proiektuak etxeak, txaletak, herrialde osoko klasiko, eklektiko, modernoen edo mediterraneoan eginak diren apartamentuak. Barruko zerbitzuak eskaintzen ditugu etxerako giltza eskuan, barneko diseinuan barne hartzen diren material guztiak entregatzeko.\nBarruko diseinua etxe klasiko Bukarest - Barne diseinua enpresa Constanta prezioak\n1 orria 4-en\nBarruko apainketa etxe etxeak giltza eskuan\nKontzeptu baten gauzatzearen ondoren barruko diseinua Gure enpresak aukera beharrezko material erosteko barruko diseinua egiteko eskaintzen die bere bezeroei. goi postu bat eusten geroztik 2008, gure enpresak diseinu espezializatuta eta barne diseinua barruko proiektu-zorro bat bezala burutu Galati, Braila, Tulcea, Calarasi, Craiova, Giurgiu bai egoitza eta etxe klasiko apartamentu modernoak ditu, Buzau, Bacau, Iasi, Suceava, baita merkataritza higiezinen (hotel, aterpetxe, apaindegia ekitaldiak, jatetxeak, tabernak, kafetegiak, apaindegi edertasun dendak) Constanta, Bucarest, Brasov, Ploiesti, Prahova. diseinu barne Gure espezialistak premia bakoitzerako egokitu du, eta estu aurrekontua multzoa arabera hautatzen da zeramikazko teila eta bainuontzia eta sukaldea, egongela eta logelako altzariak, hormako apaingarriak, materialak eta akaberak, argiztapena eta bestelako dekorazio elementuak. Argizari klasikoak edo armiarma modernoek barrutik diseinatutako prozesuan barneko modu interesgarrian integratzen dira. Aukeratu luxuzko materialak Italiako, Alemaniako, Espainian prezioen prezioetan, baita espezialistekin batera Nobili Interior Design elementu bakoitzeko aholkularitza aditua emango dizuna.\nPortfolio proiektuen kategoria barruko diseinu etxeak .


Bideo-estentsometriaren abantailak materialen analisian | Tecnalia\n2022ko maiatzaren 26a\n"Bideo-estentsometriak abantaila ugari eskaintzen ditu materialak analizatzeko eta haien fabrikazio-prozesuetarako"\nBideo-estentsometriak abantaila ugari eskaintzen ditu materialak analitzeko eta haien fabrikazio-prozesuetarako\nBideo-estentsometriak dimentsio-aldaketa minimoak zehaztea ahalbidetzen du, eta, horri esker, zabaldu egiten da materialen portaera mekanikoaren azterketa-esparrua, neurketa-sistema tradizionalekin alderatuta. Estentsometroaren bidez, saialdi osoan kontrola daiteke saiakuntza-abiadura. Horri esker, zorrotz bete daitezke saiakuntza-arau jakin batzuek eskatzen dituzten deformazio-abiadurak. Halako gaitasuna du estentsometroak datuak lortzeko, ezen aldaketa minimoak zehazten baititu materialen deformazioan; horri esker, duela zenbait urte pentsaezinak ziren azterketak egin daitezke orain.\nElastomeroekin eta plastikoekin ere gero eta saiakuntza gehiago egiten dira laborategian. Bideo-estentsometroak, alde batetik, bereizmen- eta doitasun-maila handia du ISO 527 edo ASTM D638 arauen arabera lan egiteko. Eta, bestetik, gai da hausturaren aurreko luzapenak, luzapen handiak edo haustura-luzapenak neurtzeko, hausturaren osteko luzapena zehazterik ez dagoen laginetan (kable finak, hariak, alanbreak...).\nEra berean, oso interesgarria da fabrikazio aditiboaren bidez lortutako piezak karakterizatzeko eta ziurtatzeko duen gaitasuna. Bideo-estentsometroak "miniprobeten" saiakuntza mekanikoak kontrolatzeko aukera ematen du, dela saiakuntza mekanikorako berariaz fabrikatzen diren probeten kasuan –haietan material ugari aurrezten da–, dela zuzenean piezatik ateratakoetan edo ebaluatu beharreko dimentsio kritikoen antzeko neurrian fabrikatutakoetan. Hartara, arrisku txikiagoa izaten da saiakuntza-probetaren egitura eta aztertu beharreko osagaiarena bat ez etortzeko.\nIkerketa-lerro aurreratuak materialen, osagaien eta fabrikazio-prozesuen alorrean\nTECNALIAren Saiakuntza Mekanikoen laborategian, azken belaunaldiko bideo-estentsometro bat daukagu beste zenbait bitartekoren artean. Hari esker, zehatz-mehatz egin ditzakegu askotariko azterketak: neke-saiakuntzak deformazio bidezko kontrolean, pitzadura-hazkundea aztertzeko saiakuntzak eta hausturaren mekanikari buruzkoak (aeroespazialerako eta beste zenbait sektoretarako), biomaterialen edo inplanteen karakterizazioa, osasun-sektorerako, edo zeharkako deformazioen neurketa zenbait propietate lortzeko, hala nola estrikzioa, Poissonen modulua edo xaflen enbutigarritasun-parametroak.\nVideoextensometría: dilataciones, efectos viscoelásticos y control por deformaciones en materiales


China Separation CSTR lantegia eta fabrikatzaileak | Boselan\nCSTR bereizketa independentea, biogasa ekoizpen enpresa txiki eta ertainerako eta baserri pribatuko garapen iraunkorrerako proiektuetarako egokia. Gas titularra eta depositu anaerobikoa bereizteak gasa kudeatzea eta biltegiratzea errazten du, baita ekipoak mantentzea ere. Enpresak eta ustiategiak. gasa ekoizteko ahalmen handiarekin, gas bereizi batek gasa gorde dezake hondakinak eragin gabe. Beroa, energia sortzea eta sukaldaritza egonkor hornitu ditzake. Eguzki energia sortzearekin konbinatuta, ingurumeneko sistema ekonomiko burujabe bat osa daiteke.\naurreko: Integrazioa CSTR\nHurrengoa: Taldearen integrazioa CSTR


Eneko Agirrezabal Espainiako 10000m-tako pista txapelketan Bragan (Portugal)\nPortugaleko iparraldean kokatuta dagoen Braga hirian ospatuko da larunbatean denboraldi honetako aire libreko lehen Espainiako txapelketa. Hain zuzen ere, 10000 m-tako distantzian non Iberiar penintsulako txapelketa ere izango da jokoan. Bertan Txindoki Grupo Jaso AT-ko lehendakari den atleta segurarra izango da partaide, denboraldiko helburu nagusi duelarik. Aipatzakoa da, Enekok beste bi alditan parte hartu duela ere txapelketa honetan, 2014an Lisboan non bere betiko markarik onena eskuratu zuen (29:51.64) eta 2015. urtean aldiz Huelvan 30:32.92 markarekin. Atleta euskaldun bakarra izango da bertan, eta Espainia nahiz Portugaleko atleta onenekin izango da lehian pistari 25 buelta ahalik eta azkarren osatu nahian.\nLarunbatean, Gipuzkoako federazioak Cambrilsen antolatutako konzentrazioari amaiera emanez atleta infantilak Kataluniaren aurka lehiatuko dira. Bertan izango dira honako taldekideak: Maddi Urrestarazu, Elene Bolinaga, Naroa Iturrioz, Oier Zubeldia eta Danel Perez.\nLarunbata bertan, PLP probak izango dira Iruñan goizaldean eta Gasteizen arratsaldez. Igandean aldiz Getxon (Bizkaia).\nLasterketa herrikoiei dagokionez, larunbatean Sierra de Codés traila Nafarroan, igandean Moscatel-Pintxo Ciudad de Corella lasterketa (Nafarroa) eta zitadelako lasterketa Iruñan (Nafarroa).\nAstebukaera ezin hobea Ameriketako Estatu Batuetan ikasten ari diren gure taldeko atletentzat. Gari Garmendia izaldarrak bere marka pertsonala hobetu zuen pisu jaurtiketan (7.260 kg) 15.47 markarekin. Hori gutxi ez eta mailu jartiketan ere (7.260 kg) taldeko markarik onena eskuratu zuen 41.93 m-ko jaurtiketa bikainarekin. Bestalde, Austin-en (Texas) Dorleta Armendariz mailu jartiketan (4 kg) 51.72 eta Bethany-n (West Virginia) Alba Torres-ek pisuan (4 kg) 12.56 bere bigarren markarik onena, mailuan (4 kg) 46.30, marka pertsonala eta disko jaurtiketan (1 kg) 27.64, marka pertsonala.